Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: szakok, illetve a felsőoktatásról szóló 1993. évi LXXX. törvény szerinti főiskolai vagy
Paragraph Index: 162

b) A mesterképzési szakon végzettek alkalmasak: – a díszkertészet és növényalkalmazás szakterületén a legújabb gyakorlati módszerek és megoldások valamint a legfontosabb kutatási irányok és metodikák alkalmazására, – a dísznövénykertészetben, zöldfelületi növényalkalmazásban és a kapcsolódó szakterületeken vezetési feladatok ellátására, a természettudományos, környezetvédelmi, technológiai és gazdasági szempontok együttes figyelembevételével, – a dísznövényekkel kapcsolatos interdiszciplináris komplex ismeretek alkalmazására a termesztés, a forgalmazás, a minőségbiztosítás és a fenntartható környezetrendszerek terén, – készség a dísznövény-termesztési rendszerek optimális alkalmazására és fejlesztésére a környezethasznosítás lehetőségeinek figyelembevételével, – képesség és készség a tudomány eszköztárával megoldható problémák felismerésére, a problémák megoldási módjának meghatározására, ennek érdekében kutatási és fejlesztési programok, projektek kidolgozására és menedzselésére, – a szakterülethez kapcsolódó alapvető tudományos munkák kritikus értékelésére és a megszerzett ismeretek kreatív alkalmazására, – a szakterület problémáinak felismerésére, használható megoldások kidolgozására, innovációs, tervezési, fejlesztési és kutatási feladatok elvégzésére, – szaktanácsadási feladatok ellátására, – pályázati tevékenység menedzselésére, – termelési folyamatok szervezésére, ellenőrzésére, valamint kutatási eredmények gyakorlati megvalósítására.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes